User:Terzija cepenkova/sandbox

= Димитар Апасиев = Димитар Апасиев (1983 во тогашен Титов Велес, СФР Југославија) е еден од водечките политички активисти на Движењето за социјална правда „Ленка“, како и основач, член на Президиумот и прв претседател на Политичката партија Левица. Апасиев е вонреден професор на Правниот факултет при Државниот универзитет „Гоце Делчев“ во Штип – Катедра за граѓанско право. Предава: Римско право, Историја на правото, Философија на правото и Судска реторика.

Образование
Дипломирал, магистрирал и докторирал на Правниот факултет „Јустинијан Први“ при најстариот прворангиран македонски Државен универзитет „Св. Кирил и Методиј“ – Скопје, отсек: Правни студии, потпрограма: Римско право. Неговата магистерска теза носи наслов „Јавноправни институти на Римското право реципирани во денешните правни системи“; а докторската дисертација, „IUDICIA PUBLICA – Римското кривично процесно право (со посебен осврт на правосудниот систем во времето на Републиката)“.

Неговиот континуиран просечен успех постигнат на прв, втор и трет циклус студии е 10.00 (десет) – без ниту еден преполаган испит во текот на школувањето. Носител е на наградите: Златен Цицерон – како двократен апсолутен победник на традиционалните Ораторски вечери „Иво Пухан“; Плакета Јустиција за најдобар постигнат успех на правни студии – како првенец на повеќе генерации; јубилејната Деветтоноемвриска награда ''проф. д-р Ѓорѓи Шоптрајанов'' за најдобар студент на општина Велес и уште десетина други.

Бил на студиски престој на најдобриот руски Државен универзитет „Ломоносов“ (Москва), а бил стипендист на Министерството за образование и наука на РМ (четири години); на Фондацијата за талентирани студенти „Коле Неделковски“ (две години); на European Public Law Center (Kikones Programme за млади правници); како и на Россотрудничество (Программа: Новое Поколение).

Негов научен интерес првенствено е правната романистика и правно-историските, правно-философските и јавноправните науки, како и други сродни јуристички дисциплини. Има учествувано на повеќе од стотина домашни и меѓународни симпозиуми, научни расправи, стручни собири, конференции, средби, смотри, семинари, летни и зимски школи, кампови, промоции, обуки, презентации, трибини, панел-дискусии, тркалезни маси и јавни дебати од различни области на правото – во земјата и странство (Русија, Турција, Грција, Бугарија, Хрватска, Србија и др.).

Научна и академска дејност
Пет години работел како демонстратор на скопскиот Правен факултет „Јустинијан Први“ при УКИМ; три години бил помлад асистент на штискиот Правен факултет при Државниот универзитет „Гоце Делчев“; една година бил асистент-докторанд, пет години бил доцент, а моментално (2020) е биран во звањето вонреден професор на Правниот факултет при Државниот универзитет „Гоце Делчев“ во Штип – Катедра за граѓанско право. Предава: Римско право, Историја на правото, Философија на правото и Судска реторика.

Пред и по полагањето на правосудниот испит, тој е член на повеќе работни тела, експертски комисии, мрежи, стручни платформи и бази на податоци, со креирани професионални open access профили. Бил правен консултант и советник за цивилноправни прашања на неколку правосудни државни органи, синдикати, граѓански здруженија, неформални активистички иницијативи и општествени движења; а негови ставови и коментари за важни општествено-политички прашања – во форма на писма, изјави, интервјуа, колумни и академски блогови – се објавени скоро во сите македонски пишани и електронски медиуми.

Учествувал во неколку научноистражувачки проекти и досега има објавено тринаесет книги и монографии во коавторство со наши видни професори и академици; како и над 50 статии, односно, научни и стручни трудови, поглавја, прикази на книги, истражувачки студии и есеи. Има преведено и редактирано десетици стручни текстови за разни општествени теми од познати теоретичари – и тоа, од англиски, руски, бугарски и српско-хрватски јазик.

Римско право – Практикум II. Штип: Државен универзитет „Гоце Делчев“ [Е-Библиотека], 2019.

Римско право – Скрипта II. Штип: Државен универзитет „Гоце Делчев“ [Е-Библиотека], 2019.

Реторика: историски и современи аспекти (коавтори: М. Поленак-Аќимовска, В. Бучковски, Г. Наумовски и Ј. Андоновски). Скопје: Арс Ламина, 2019.

Антички правни споменици – хрестоматија. Скопје: Magna Carta [Едиција: Правна историја], 2017.

Римско судско право – I: Правосудниот систем во времето на Кралството. Скопје: MAGNA CARTA [Едиција: Правна романистика], 2016.

Римско право – Практикум (I).  Штип: Универзитет „Гоце Делчев“  [Е-Библиотека], 2015.

Римско право – Скрипта (I). Штип: УГД [Е-Библиотека], 2015.

Работни спорови – позитивни примери од судската пракса (коавтори: И. Михајловска, А. Ковачевски, И. Мишевски, С. Бошковски, С. Карапанчев и Г. Секулоски). Скопје: ДСП „Ленка“, 2011.

Социјализмот во XXI век – Минато, сегашност, иднина (коавтори: акад. проф. д-р М. Ѓурчинов, проф. д-р С. Шкариќ, проф. д-р Љ. Цуцуловски и проф. д-р Б. Ванковска). Скопје: СПМ, 2010.

Обезвреднување на трудот – Анализа на трудовоправната легислатива во периодот на транзицијата (коавтори: доц. д-р З. Савески, А. Ковачевски и м-р К. Василев). Скопје: ДСП „Ленка“, 2010.

The Name Issue: Greece and Macedonia (with S. Skaric & V. Patchev). Skopje: Matica Makedonska, 2009.

Спорот за името – Грција и Македонија (коавтори: проф. д-р С. Шкариќ и В. Патчев). Скопје: ЈП „Службен весник на РМ“, 2008.

Во пресрет на Десеттата ораторска вечер – „Иво Пухан“ [ур.]. Скопје: Универзитет „Св. Кирил и Методиј“ (Јубилеен зборник по повод 55 години од основањето на Правниот факултет „Јустинијан Први“, УКИМ), 2006.

Активизам
Димитар Апасиев е еден од водечките политички активисти на Движењето за социјална правда „Ленка“, како и основач, член на Президиумот и прв претседател на Политичката партија Левица.